༈བློ་བཟང་རྒྱལ་བ་གཉིས་པ་ཙོང་ཁ་པའི།  ། མདོ་སྔགས་བསྟ༷ན་པ༷་འཛིན་ཅིང་སྤེལ་བ་ཡིས།  ། སྐལ་བཟང་ཐ༷ར་པ་མཆོག་ལ་འགོད་མཛད་པ།  ། དཔལ་ལྡན་བླ་མའི་ཞབས་ལ་གསོལ་བ་འདེབས།  ། རྩ་བརྒྱུད་བླ་མ་ཡི་དམ་མཆོག་གསུམ་དང་།  ། ཁྱད་པར་ཡིད་བཞིན་འཁོར་ལོའི་བྱིན་རླབས་ཀྱིས།  ། བླ་མའི་སྐུ་ཚེ་བསྐལ་བརྒྱར་བརྟན་པ་དང་།  ། རྣམ་དཀར་བཞེད་དོན་ལྷུན་གྱིས་འགྲུབ་གྱུར་ཅིག། བདག་ཅག་དེང་ནས་ཚེ་རབས་ཐམས་ཅད་དུ།  ། མཚན་ལྡན་དགེ་བའི་བཤེས་དང་མི་འབྲལ་ཞིང་།  ། མདོ་སྔགས་ལམ་གྱི་ཉམས་ལེན་མཐར་ཕྱིན་ནས།  ། སྐུ་བཞིའི་གོ་འཕང་མྱུར་དུ་ཐོབ་པར་ཤོག། ཅེས་པ་འདི་ཡང་ཨོར་དུ་སུ་ཨོ་ཐོག་པེའི་ལིའི་གྲྭ་ཚང་དཔལ་དར་གླིང་གི་རྒྱུད་པའི་དགེ་བསྐོས་བློ་བཟང་དོན་གྲུབ་དབུ་མཛད་བློ་བཟང་བསྟན་དར་གཉིས་ཀྱིས་བསྐུལ་ངོར་དྷརྨ་བཛྲ་གྱིས་བྲིས་པའོ། །  ། །